ජෝ බයිඩන්, සිය දෙවැනියා සහ උපජනාධිපති ධුරය සඳහා තෝරා ගෙන ඇත්තේ කාන්තාවකි. මෙය සුවිශේෂී සිදුවීමකි. බයිඩන්, නොවැම්බරයේ පැවැත්වෙන ජනාධිපතිවරණය ජයගත්තොත්, ඇමෙරිකාවේ උප ජනපති ධුරය පළමු වරට කාන්තාවකට හිමිවෙනු ඇත. උපජනපති ධුරය සඳහා බයිඩන් විසින් නම් කරනු ලැබ ඇත්තේ කමලා හැරිස් ය. 55 හැවිරිදි කමලා හැරිස්, ජැමෙයිකා සහ ඉන්දීය සම්භවයක් ඇති තැනැත්තියකි. ඇය නීතිවේදිනියකි. එමෙන්ම, කැලිෆෝනියා සෙනෙට් සභිකයෙකි. නොවැම්බර් ජනාධිපතිවරණය සඳහා ඩිමොක්‍රටික් පක්ෂයෙන් ජනපති ධුර අපේක්ෂකයන් නම් කළ අවස්ථාවේ කමලා හැරිස් ද ඒ අතර වූවාය. කෙසේ නමුත් පසුබෑමට ලක් වෙද්දී, කමලා හැරිස් ජනපති සටනින් ඉවත් වූවාය. ඇය යළිත් වරක් ඩිමොක්‍රටික් පාක්ෂිකයන්ගේ ඔල්වරසන් මැද දේශපාලන වේදිකාවට පිවිසියේ ජෝ බයිඩන්ගේ ඇරැයුමිනි. ඒ, උපජනපති ධුරයට නම් කිරීමෙන් පසුවය. කැලිෆෝනියාවේ පළමු නීතිපති ධුරයට පත් කළු ජාතිකයා සහ කළු ජාතික කාන්තාව ලෙස සැලකෙන්නේ ද කමලා හැරිස් ය. දකුණු ආසියානු සම්භවයක් ඇති ඇමෙරිකන් සෙනෙට් මණ්ඩලයට තේරී පත්වුණු පළමු සෙනෙට් මන්ත්‍රීවරිය වන්නේ ද කමලා හැරිස් ය.
කමලා හැරිස්ගේ වයස කොපමණද ?
55